<h3>Kādēļ tā ir vajadzīga?</h3>
Personāla novērtēšana sniedz objektīvu, detalizētu katra vadītāja stipro un vājo pušu analīzi. Tas savukārt piešķir ievērojamu vērtību jebkuram vadības lēmumam, kā arī kalpo par objektīvu platformu atgriezeniskās saites veidošanai.
<h3>Kad tā ir nepieciešama?</h3>
Lai gan personāla novērtēšana uzņēmumam sniedz priekšrocības jebkurā situācijā, mūsu pieredze rāda, ka visbiežāk uzņēmumi personāla novērtēšanu vēlas veikt šados gadījumos:
- Jaunu potenciālu vadītāju identificēšana, atrašana
- Uzņēmumu apvienošanās, iegāde un Due diligence procesi pie uzņēmumu apvienošanās
- Neapmierinoši darba rezultāti vai labāko darbinieku aiziešana strādāt uz citiem uzņēmumiem
- Reorganizācijas procesi
- Jauns uzņēmuma vai iestādes vadītājs
- Vadības komandas izveidošana vai darbinieku paaugstināšana amatā
- Vadības pārstāvju kompetenču trūkuma apzināšana un nepieciešamo apmācību un treniņu programmas noteikšana un izveide
- Jaunu stratēģiju vai biznesa virzienu noteikšana
<h3>Kā tā tiek veikta?</h3>
Personāla novērtēšana tiek veikta, izmantojot profesionālu instrumentu kopumu, kas ietver:

Intervijas – strukturētas, uz kompetenču modeli balstītas intervijas, kuras vienlaicīgi vada divi pieredzējuši konsultanti.

Konkurētspējas aptauja (Benchmarking) – kandidātu prasmju līmeņa salīdzinājums ar citiem kandidātiem attiecīgajā industrijā vai amatu grupā.

Atsauksmju pārbaude – darbinieka iepriekšējās darba pieredzes, kvalifikācijas, pienākumu izpildes un personības izpēte, izmantojot noteiktu kontaktpersonu sniegto informāciju un rekomendācijas/360°.

Psiholoģiskie testi – labi pārbaudīti psiholoģisko īpašību un spēju noteikšanas instrumenti, kas ir izstrādāti, pamatojoties uz starptautiski atzītām teorijām un adaptēti vietējā tirgus prasībām.
<h3>Kāds ir rezultāts?</h3>
Personāla novērtēšanas rezultātā klients saņem objektīvu un profesionālu katra kandidāta novērtējumu, kā arī vadības komandas pārskatu ar mūsu secinājumiem un rekomendācijām (kuru no darbiniekiem paturēt; kuru pārcelt citā amatā; kādas apmācības būtu nepieciešamas, lai celtu un paaugstinātu darbinieku kompetences līmeni; kurš no darbiniekiem būtu uzņēmuma kultūras/izmaiņu virzītājs; kurš/kura visticamāk nevarēs virzīt uzņēmumu tajā virzienā, kādā jūs vēlētos utt.).