Konsultantė Jolita Surgutanovienė prisijungė prie Amrop komandos 2019 m. kovo mėn.

Jolitos profesinė karjera lyderiaujančiose tarptautinėse kompanijose leido įgyti unikalios profesinės patirties strateginių verslo sprendimų ir pardavimų proceso valdyme, tobulinti komandos formavimo bei žmogiškojo kapitalo vystymo patirtis bei dalyvauti tarptautinių komandų projektuose. Jolita pradėjo savo karjerą 2000 m. kaip svarbių klientų koordinatorė Mars Lietuva, 2004 m. užėmė pardavimų vadovės poziciją Eckes - Granini grupėje, nuo 2009 m. tapo atsakinga už pardavimų verslo vystymą Estrella Baltics įmonėje. 2012 m. Jolita grįžo į Mars kompaniją kaip Lietuvos rinkos vadovė bei prisijungė prie  Europos regiono vadovų komandos, kas suteikė dar platesnę verslo procesų valdymo patirtį. Nuo 2015 metų Jolita tęsė savo profesinį kelią kaip nepriklausoma ekspertė, dirbo su paieškomis bei vadovų ugdymo programų pardavimais.

Jolitos profesinė patirtis apima plataus vartojimo prekių ir mažmeninės prekybos, pramonės ir logistikos verslo sritis.

Jolita yra baigusi Verslo administravimo studijas Kauno Technologijos Universitete, gilinusi žinias ISM Vadybos ir ekonomikos universitete bei įvairiuose profesiniuose mokymuose Suomijoje, Austrijoje, Anglijoje. Jolita laisvai kalba lietuvių, anglų, rusų kalbomis ir stiprina italų kalbos žinias.

Laisvalaikiu Jolita praktikuoja jogą, daug skaito ir mėgaujasi aktyviu buvimu gamtoje.