Vyresnioji konsultantė Gintarė Bėtaitė darbą Amrop Vilniaus biure ir karjerą vadovų paieškoje pradėjo 2008-ųjų pavasarį.

Daugiau nei 6 metus dirbusi tarptautinėse bei lietuviško kapitalo kompanijose personalo valdymo, mokymų bei pardavimų srityse, Gintarė gerai įsisavino personalo atrankos procesų specifiką, atsakomybių ir funkcijų pasidalijimo bei vidinės komunikacijos, projektų valdymo bei paslaugų pardavimo galutiniams vartotojams ir įmonėms klausimus.

Gintarės paieškos patirtis apima telekomunikacijų, plataus vartojimo prekių ir mažmeninės prekybos, pramonės, logistikos, statybos ir nekilnojamojo turto sritis.

Gintarė baigė Kauno Technologijos Universiteto viešojo administravimo bakalauro studijas, atliko praktiką kompanijoje Jungtinėse Amerikos Valstijose bei baigė Tarptautinio Ekonomikos ir Vadybos Universiteto (ISM) vadovų magistrantūros studijas. Ji laisvai kalba lietuvių, anglų, rusų kalbomis ir turi prancūzų kalbos pagrindus.

Gintarė mėgsta keliauti, skaityti bei aktyvų poilsį gamtoje.